Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu točko13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/006 FR/PSA) /* COM/2014/0560 final */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Francoski organi so vložili vlogo EGF/2014/006FR/PSA za finančni prispevek iz ESPG zaradi odpuščanja presežnih delavcev v podjetju Peugeot Citroën Automobiles (v nadaljnjem besedilu: skupina PSA) v Franciji. 3. Ta vloga vsebuje nekatere pomanjkljivosti, ki so navedene v odstavkih 32 in 33 tega memoranduma. Kljub tem pomanjkljivostim je Komisija lahko ocenila vlogo Francije. Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG: || EGF/2014/006 FR/PSA Država članica: || Francija Zadevni regiji (na ravni NUTS 2): || Île-de-France (FR10) Bretagne (FR52) Datum predložitve vloge: || 25. april 2014 Datum potrdila o prejemu vloge: || 7. maj 2014 Datum zahtevka za dodatne informacije: || 8. maj 2014 Rok za predložitev dodatnih informacij: || 19. junij 2014 Rok za zaključek ocene: || 11. september 2014 Merilo za pomoč: || člen 4(1)(a) uredbe o ESPG Glavno podjetje: || Peugeot Citroën Automobile (PSA) Sektor(-ji) gospodarske dejavnosti (oddelek NACE Rev. 2)[2]: || oddelek 29 („Proizvodnja motornih vozil, prikolic in polprikolic“) Število hčerinskih podjetij, dobaviteljev in proizvajalcev v poproizvodni fazi: || 0 Referenčno obdobje (štirje meseci): || od 1. oktobra 2013 do 31. januarja 2014 Število odpuščenih delavcev ali primerov prenehanja dejavnosti v referenčnem obdobju (a): || 1 989 Število odpuščenih delavcev ali primerov prenehanja dejavnosti pred referenčnim obdobjem ali po njem (b): || 4 131 Skupno število odpuščenih delavcev (a + b): || 6 120 Skupno predvideno število upravičencev, ki bodo prejeli pomoč: || 2 357 Število mladih, ki niso zaposleni, se ne izobražujejo ali usposabljajo (NEET), ki bodo prejeli pomoč: || 0 Proračun za prilagojene storitve (v EUR) || 21 133 946 Proračun za izvajanje ESPG[3] (v EUR) || 40 396 Celotni proračun (v EUR) || 21 174 342 Prispevek ESPG (60 %) (v EUR) || 12 704 605 OCENA VLOGE Postopek 4. Francoski organi so vlogo EGF/2014/006 FR/PSA vložili 25. aprila 2014, tj. v dvanajstih tednih od datuma, ko so bila izpolnjena merila za pomoč iz odstavkov 6 do 8 spodaj. Komisija je prejem vloge potrdila v dveh tednih od datuma predložitve vloge, tj. 7. maja 2014, od francoskih organov pa naslednji dan (8. maja 2014) zahtevala predložitev dodatnih informacij. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v dvanajstih tednih od prejema popoldne vloge in ta rok se izteke 11. septembra 2014. Upravičenost vloge Zadevna podjetja in upravičenci 5. Vloga se nanaša na 6 120 delavcev, odpuščenih v skupini PSA. Podjetje deluje v gospodarskem sektorju, razvrščenem v NACE Rev. 2, oddelek 29 („Proizvodnja motornih vozil, prikolic in polprikolic“). Odpuščanja zadevajo predvsem obrat v Aulnayju (ki je bil zaprt) v regiji na ravni NUTS 2[4] Île-de-France (FR 10) in obrat v Rennesu (kjer je prišlo do velikih odpuščanj) v Bretanji (FR 52). Merila za pomoč 6. Francoski organi so vlogo vložili v okviru merila za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni, ali samozaposlenih oseb, ki so opustile dejavnost, v referenčnem obdobju štirih mesecev v podjetju v državi članici , vključno z odpuščenimi presežnimi delavci pri njegovih dobaviteljih in proizvajalcih v poproizvodni fazi. 7. Štirimesečno referenčno obdobje traja od 1. oktobra 2013 do 31. januarja 2014. 8. Vloga se nanaša na 1 989 odpuščenih delavcev [5] v skupini PSA v referenčnem obdobju štirih mesecev. Izračun števila odpuščenih delavcev in prenehanj opravljanja dejavnosti 9. Število vseh 1 989 odpuščenih delavcev je bilo izračunano od datuma, ko je delodajalec posameznega delavca obvestil o odpustu ali prekinitvi pogodbe o zaposlitvi. Upravičeni prejemniki 10. Poleg že omenjenih 1 989 delavcev je do pomoči upravičenih tudi 4 131 delavcev, ki so bili odpuščeni pred štirimesečnim referenčnim obdobjem ali po njem. Ti delavci so bili odpuščeni po splošni razglasitvi načrtovanih odpuščanj 25. julija 2012. Mogoče je ugotoviti jasno vzročno povezavo z dogodkom, ki je povzročil odpuščanja v referenčnem obdobju. 11. Skupno število upravičenih prejemnikov je torej 6 120. Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije 12. Da bi Francija dokazala povezavo med odpuščanji in velikimi strukturnimi spremembami v svetovnih trgovinskih tokovih zaradi globalizacije, navaja študijo „L'industrie Automobile Francaise, Analyse et statistiques 2013“[6], pri čemer trdi, da se je med letoma 2000 in 2012 svetovna proizvodnja vozil povečala za 25 milijonov enot ali 44 %. Kljub posledicam svetovne finančne in gospodarske krize se je proizvodnja na svetovni ravni še naprej povečevala (in se še vedno povečuje) za 3 % na leto. 13. V tem okviru nenehne rasti so nastale velike razlike med državami, v katerih obstaja dolga tradicija proizvodnje motornih vozil, in novejšimi proizvajalkami. Tako se je v istem obdobju (2000–2012) proizvodnja v ZDA zmanjšala za 11 %, v zahodni Evropi za 25 %, na Japonskem pa za 2 %. Istočasno se je proizvodnja v Južni Koreji, na Kitajskem, v Turčiji, Indoneziji, Iranu, Maleziji, Tajski in Južni Ameriki znatno povečala in zdaj pomeni 47 % svetovne proizvodnje vozil (medtem ko je leta 2000 znašala 15 %). V skladu s statistiko OICA[7] so države EU-27 leta 2013 proizvedle 16,2 milijona vozil od celotne svetovne proizvodnje 87,3 milijona (18,54 %), kar je manj kot 17,1 milijona vozil, ki so jih proizvedle države EU-15 leta 2000, od celotne svetovne proizvodnje 58,3 milijona vozil (29,41 %). 14. Študija „L'industrie Automobile Francaise, Analyse et statistiques 2013“ tudi navaja, da je na strani povpraševanja EU zdaj zrel trg z relativno počasno rastjo, medtem ko se je delež držav BRIK v svetovnem povpraševanju povečal z 8,4 % leta 2000 na 33,5 % leta 2010. Proizvajalci s sedežem v EU niso v dobrem položaju, da bi imeli koristi od tega večjega povpraševanja. Celo znotraj EU tržni delež proizvajalcev iz tretjih držav neprestano raste. 15. Do danes je bilo za avtomobilski sektor vloženih 21 vlog ESPG, od tega jih 12 temelji na spremembah v svetovnih trgovinskih tokovih zaradi globalizacije in 9 na svetovni finančni in gospodarski krizi. Dogodki, ki so povzročili odpuščanja in prenehanja opravljanja dejavnosti 16. Dogodki, ki so povzročili odpuščanja v skupini PSA, so izgube v višini 560 milijonov EUR leta 2012 zaradi zmanjšanja povpraševanja, pritiska na cene in opustitve dejavnosti PSA marca 2012 v Iranu (zaradi mednarodnih sankcij in sankcij EU). Leta 2011 je prodaja v Iranu znašala 12 % svetovne prodaje, zato je opustitev dejavnosti tam znatno negativno vplivala na skupino. Poleg tega sta potres in cunami na severovzhodu Japonske marca 2011 otežila dobavo različnih delov za nekatera vozila z dizelskim motorjem, ki jih skupina proizvaja. 17. Akcijskemu načrtu skupine iz leta 2009 za večjo učinkovitost in konkurenčnost je leta 2012 sledil dopolnilni načrt, katerega cilj je bilo znižanje stroškov, vključno z odpuščanjem osebja. 18. Proizvodni obrat v Aulnayju (Île-de-France) je bil dokončno zaprt leta 2014, v Rennesu (Bretanja) pa se število zaposlenih zmanjšuje v povezavi z novimi naložbami. V drugih obratih je podjetje pozvalo k prostovoljni zapustitvi podjetja. Pričakovani vpliv odpuščanja delavcev na lokalno, regionalno ali državno gospodarstvo in zaposlenost 19. Odpuščanja imajo pomemben negativen učinek na lokalno in regionalno gospodarstvo na prizadetih območjih. V dogovoru z zadevnimi javnimi organi je podjetje izvedlo študiji regionalnega učinka na območja v okolici obratov v Aulnayju in Rennesu. V svoji občini je bil obrat v Aulnayju osmi največji delodajalec in zaradi odpuščanja se je število zaposlenih na področju zmanjšalo za 13,6 %. Zmanjšanje je manj izrazito v Rennesu, pri čemer je treba poudariti, da je to območje že prizadela splošna gospodarska recesija, število brezposelnih v Bretanji pa se je v zadnjih petih letih podvojilo. 20. Francosko pravo določa, da mora podjetje, ki odpušča, če izpolnjuje nekatera minimalna merila, izvesti vrsto ukrepov, katerih namen je zagotoviti, da se gospodarska struktura v prizadetih regijah z njegovo pomočjo okrepi. Načrt v ta namen je bil 27. septembra 2013 podpisan med francosko vlado in skupino PSA. Na ta način poskuša podjetje privabiti na lokaciji, ki ju je izselilo, da bi njegovi nekdanji delavci tam našli novo zaposlitev. Poleg tega podjetje delavcem pomaga pri selitvi, da sprejmejo ponudbe za delo v drugih proizvodnih obratih PSA ali od drugih delodajalcev. Na voljo daje sredstva za razvoj lokalnega in regionalnega gospodarstva, zagotavlja pa tudi strokovno poslovno svetovanje in usposabljanje. Poleg tega načrtuje nekaj podpore za svoje dobavitelje. Upravičenci, ki bodo prejeli pomoč, in predlagani ukrepi Upravičenci, ki bodo prejeli pomoč 21. Razčlenitev delavcev, ki bodo prejeli pomoč, po spolu, državljanstvu in starostni skupini: Kategorija || Število upravičencev, ki bodo prejeli pomoč Spol: || moški: || 1 896 || (80,44 %) || Ženske: || 461 || (19,56 %) Državljanstvo: || državljani EU: || 2 135 || (90,58 %) || državljani nečlanic EU: || 222 || (9,42 %) Starostna skupina: || od 15 do 24 let: || 2 || (0,08 %) || od 25 do 29 let: || 47 || (1,99 %) || od 30 do 54 let: || 921 || (39,08 %) || od 55 do 64 let: || 1 387 || (58,85 %) || starejši od 64 let: || 0 || (0,00 %) 22. Po oceni naj bi v ukrepih sodelovalo 2 357 delavcev. Upravičenost predlaganih ukrepov 23. Prilagojene storitve, ki bodo zagotovljene odpuščenim delavcem, vključujejo naslednje ukrepe. – Sprejemni center in individualna obravnava: Francoski organi bodo odgovorni za 23 „espaces de mobilité et de développement professionnel (EMDP)“ in dva „pôles de mobilité professionnele (PMD)“ v Aulnayju in Rennesu. Ti centri bodo usmerjali delavce, jim svetovati in jim pomagali pri pripravi poklicnega načrta. Njihova naloga je svetovanje delavcem, zagotavljanje razpoložljivih možnosti in oskrba s potrebnimi spretnosti za iskanje zaposlitve. Delo teh centrov usmerja krovna struktura, ki skrbi za njihovo usklajeno delovanje. Oblikovana bo interna spletna stran z različnimi referenčnimi besedili ter dejstvi in informacijami. – Zunanji strokovnjaki in svetovalci za usmerjanje delavcev pri njihovih individualnih načrtih. – Tematske delavnice, npr. sestavljanje življenjepisa, tehnike za zaposlitveni razgovor, idr. – Redno obveščanje delavcev v sprejemnih centrih in pri osebah, pristojnih za posamezne primere (spletne strani in drugi načini). – Stroški usposabljanja: S svetovalno pomočjo se bodo delavci odločili o načrtu usposabljanja za dosego svojih poklicnih načrtov in začeli z usposabljanjem. – Nadomestila za usposabljanje: Ta nadomestila („allocations dans le cadre du congé de reclassement“) v prvih štirih mesecih izključno izplačuje podjetje, ki je delavce odpustilo, in so del vloge za dodelitev sredstev iz ESPG za naslednje mesece (od petega meseca do največ 12 mesecev). Komisija je preverila, da ta nadomestila ne presegajo zgornje meje 35 % skupnih stroškov usklajenega svežnja prilagojenih storitev, kot je določeno v člen 7(1) uredbe o ESPG. – Nepovratna sredstva za ustanovitev podjetja: Upravičeni delavec se lahko odloči za ustrezno svetovanje, usposabljanje in usmerjanje, ki jim sledi ustanovitev podjetja, ali lahko ustanovi podjetje brez dodatnega svetovanja in usmerjanja, če načrt že obstaja in je delavec dovolj dobro pripravljen. Nepovratna sredstva se izplačajo ob predložitvi ustreznih dokumentov, ki izkazujejo stroške ustanovitve podjetja. – Francoski organi načrtujejo tudi odobritev brezobrestnih posojil za ustanovitev novih podjetij. Da bi olajšali ta postopek, se bodo morda odločili za uporabo evropskega mikrofinančnega instrumenta. 24. Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 25. Francoski organi so predložili zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Predvideni proračun 26. Predvideni celotni stroški so 21 174 342 EUR, vključno z izdatki za prilagojene storitve v višini 21 133 946 EUR in izdatki za pripravo, upravljanje, razširjanje informacij in obveščanje javnosti ter nadzor in poročanje v višini 40 396 EUR. 27. Skupni zaprošeni finančni prispevek iz ESPG znaša 12 704 605 EUR (60 % skupnih stroškov). V spodnji preglednici so bili predvideni stroški na delavca zaokroženi na najbližji cel evro. Ukrepi || Predvideno število udeležencev || Predvideni stroški na udeleženca (v EUR) || Predvideni celotni stroški (v EUR) Prilagojene storitve (ukrepi v skladu s členom 7(1)(a) in (c) uredbe o ESPG) Sprejemni center in individualna obravnava(structures d'accueil et traitement des dossiers) || 2 357 || 461 || 1 086 275 Zunanji strokovnjaki in svetovalci (cabinets de conseil) || 2 041 || 982 || 2 003 278 Tematske delavnice (ateliers thématiques) || 148 || 243 || 35 925 Redno obveščanje delavcev (information des salariés) || 2 357 || 11 || 26 600 Stroški usposabljanja (dépenses des formations) || 1 075 || 3 129 || 3 363 675 Nepovratna sredstva za ustanavljanje podjetij (aides à la création d'entreprises – primes) || 1 120 || 6 448 || 7 221 312 Vmesni seštevek (a): || – || 13 737 065 (65 %) Nadomestila in spodbude (ukrepi v skladu s členom 7(1)(b) uredbe o ESPG) Nadomestila za usposabljanje || 1 075 || 6 881 || 7 396 881 Vmesni seštevek (b): || – || 7 396 881 (35 %) Ukrepi v skladu s členom 7(4) uredbe o ESPG 1. Priprava || – || 0 2. Upravljanje || – || 10 396 3. Širjenje informacij in obveščanje javnosti || – || 0 4. Nadzor in poročanje || – || 30 000 Vmesni seštevek (c): || – || 40 396 (0.19 % ) Stroški skupaj (a + b + c): || – || 21 174 342 Prispevek ESPG (60 % skupnih stroškov) || – || 12 704 605 28. Stroški ukrepov, navedenih v preglednici zgoraj kot ukrepov v okviru člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Francoski organi so potrdili, da so ti ukrepi odvisni od aktivnega sodelovanja upravičencev, ki bodo prejeli pomoč, pri iskanju zaposlitve ali usposabljanju. 29. Francoski organi so potrdili, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na upravičenca. Obdobje upravičenosti izdatkov 30. Francoski organi so 3. junija 2013 začeli zagotavljati prilagojene storitve upravičencem, ki bodo prejeli pomoč. Izdatki za ukrepe iz točke 24 so torej upravičeni do finančnega prispevka iz ESPG od 3. junija 2013 do 25. aprila 2016. 31. Upravni izdatki francoskih organov za izvajanje ESPG so se začeli 2. januarja 2014. Izdatki za dejavnosti priprave, upravljanja, širjenja informacij in obveščanja javnosti, nadzora in poročanja so torej upravičeni do finančnega prispevka iz ESPG od 2. januarja 2014 do 25. oktobra 2016. Dopolnjevanje ukrepov, ki se financirajo z nacionalnimi sredstvi ali sredstvi Unije 32. Francoski organi o virih nacionalnega vnaprejšnjega financiranja ali sofinanciranja niso poročali niti v vlogi niti v odgovoru na vprašanja Komisije. 33. Francoski organi so navedli, da bodo razen ukrepov, ki jih mora zagotoviti podjetje, ki odpušča, zaradi zakonskih obveznosti ali kolektivnih sporazumov, edini drugi ukrepi v podporo odpuščenim delavcem ukrepi, zagotovljeni s podporo ESPG. Dodali so informacije o različnih ukrepih za oživitev industrije prizadetih regij, ki jih izvaja podjetje, ki odpušča. Postopki za posvetovanje z upravičenci, ki bodo prejeli pomoč, ali njihovimi predstavniki ali socialnimi partnerji, kot tudi lokalnimi in regionalnimi organi 34. Francoski organi so navedli, da je bil usklajeni sveženj prilagojenih storitev pripravljen v posvetovanju s predstavniki upravičencev, ki bodo prejeli pomoč, in socialnimi partnerji. Številni sestanki med upravo PSA ter predstavniki sindikatov in sveti delavcev na različnih ravneh so potekali med 12. julijem 2012 in decembrom 2013 v zvezi z ukrepi za zaščito delovnih mest. Sistemi upravljanja in nadzora 35. Vloga vsebuje podroben opis sistema upravljanja in nadzora, ki določa odgovornosti vključenih organov. Francija je Komisijo obvestila, da bo finančni prispevek upravljala Generalna služba za zaposlovanje in poklicno usposabljanje (DGEFP – Délégation générale à l’emploi et à la formation professionnelle) Ministrstva za delo, zaposlovanje in zdravje. S plačili bo upravljala Misija za finančne zadeve (MAFI – Mission des Affaires Financieres) v okviru poddirektorata za finance in posodobitev navedenega ministrstva. Potrdila bo izdal Urad za potrdila (Pôle de certification) Generalnega direktorata za javne finance v Nantesu. Zaveze zadevne države članice 36. Francoski organi so predložili vsa potrebna zagotovila v zvezi z naslednjim: – načeli enakosti obravnave in nediskriminacije bosta upoštevani pri dostopu do predlaganih ukrepov in njihovem izvajanju; – upoštevane so bile zahteve nacionalne zakonodaje in zakonodaje EU o kolektivnem odpuščanju; – predlagani ukrepi ne bodo prejeli finančne podpore iz drugih skladov ali finančnih instrumentov Unije, preprečeno pa bo vsakršno dvojno financiranje; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. Ker skupina PSA po odpuščanju nadaljuje s svojimi dejavnostmi, so francoski organi Komisiji zagotovili, da je skupina PSA izpolnila svoje pravne obveznosti v zvezi z odpuščanjem in ustrezno poskrbela za svoje delavce. PRORAČUNSKE POSLEDICE Proračunski predlog 37. Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[8]. 38. Po preučitvi vloge v zvezi s pogoji, določenimi v členu 13(1) uredbe o ESPG, in ob upoštevanju števila upravičencev, ki bodo prejeli pomoč, predlaganih ukrepov in predvidenih stroškov Komisija predlaga uporabo sredstev ESPG v znesku 12 704 605 EUR, kar pomeni 60 % skupnih stroškov predlaganih ukrepov, da se zagotovi finančni prispevek za vlogo. 39. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[9]. Povezani akti 40. S predlogom sklepa o uporabi sredstev ESPG bo Komisija Evropskemu parlamentu in Svetu hkrati predstavila tudi predlog za prerazporeditev zneska v višini 12 704 605 EUR v ustrezno proračunsko vrstico. 41. Ko Komisija sprejme ta predlog sklepa o uporabi sredstev ESPG, istočasno sprejme sklep o finančnem prispevku z izvedbenim aktom, ki začne veljati na datum, ko Evropski parlament in Sveta sprejmeta predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu točko13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/006 FR/PSA) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[10], zlasti člena 15(4) Uredbe, ob upoštevanju predloga Evropske komisije, ob upoštevanju naslednjega: v skladu s postopkom iz točke 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[11], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki postanejo presežni, in samozaposlenim osebam, ki so prenehale opravljati svojo dejavnost, zaradi velikih strukturnih sprememb v svetovnih trgovinskih tokovih, ki jih povzroča globalizacija, zaradi nadaljevanja svetovne finančne in gospodarske krize, kot je obravnavana v Uredbi (ES) št. 546/2009[12], ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[13]. (3) Francija je 25. aprila 2014 vložila vlogo za uporabo sredstev ESPG v zvezi z odpuščanji[14] v podjetju Peugeot Citroën Automobiles v Franciji in jo dopolnila z dodatnimi informacijami, kot je določeno v členu 8. 3 Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013. (4) Zato bi bilo treba uporabiti sredstva ESPG, da se zagotovi finančni prispevek v znesku 12 704 605 EUR za vlogo, ki jo je vložila Francija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji (ESPG) uporabi vsota 12 704 605 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] V skladu s četrtim odstavkom člena 7 Uredbe (EU) št. 1309/2013. [4] Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34). [5] Po členu 3(a) uredbe o ESPG. [6] http://www.ccfa.fr/IMG/pdf/ccfa_ra2012_fr_web-2.pdf [7] http://www.oica.net/category/production-statistics/ [8] UL L 347, 20.12.2013, str. 884. [9] UL C 373, 20.12.2013, str. 1. [10] UL L 347, 20.12.2013, str. 855. [11] UL C 373, 20.12.2013, str. 1. [12] UL L 167, 29.6.2009, str. 26. [13] UL L 347, 20.12.2013, str. 884. [14] V smislu člena 3(a) uredbe o ESPG.